Börsiülevaade: Hansapanga aktsia langus võib jätkuda
Reedel 5,6 protsenti 184,63 kroonile kukkunud Hansapanga aktsia langus võib jätkuda Poola suurpanga kasumihoiatuse tõttu.
Siiani on Ida-Euroopat peetud paigaks, mida globaalsete aktsiaturgude langus tugevalt tabanud pole. Möödunud nädalal otsustati suurtes finantskeskustes, et aeg on võtta kasumeid Ida-Euroopa pangaaktsiatest. USA fondid on hakanud müüma välismaiseid aktsiad (näiteks Jaapanis) selleks, et investorid saaksid fondiosakute müügil osakute eest raha. Võibolla on nüüd selle probleemiga liitunud ka teiste maade fondijuhid.
Reede õhtul teatas Poola suurpank Pekao suurest kasumihoiatusest, mis võib Ida-Euroopa pangaaktsiad (s.h. Hansapanga oma) allapoole tuua.
Pekao alandas selle aasta puhaskasumiootust 1 miljardile zlotile (3,82 miljardit krooni). Varem ootas pank 1,2 miljardi zlotist aastakasumit (4,58 mld krooni).